Kamu bisa jelasin ke aku soal Séntimén anti-Malaysia ing Indonesia dalam bahasa jawa?

Séntimén anti-Malaysia ing Indonesia inggih punika satunggalipun raos boten remen koléktif (sesarengan) ing masarakat Indonesia dhateng manéka warni bab ingkang wonten gegayutanipun kaliyan pambentukan Federasi Malaysia ingkang dipunsababaken amargi perselisihan pulitik sanès perselisihan sosial utawi budaya. Nalika wiwitanipun dipundamel Federation of Malaya utawi Persekuthuan Tanah Melayu ing taun 1957 pasadherekan Indonésia kaliyan Malaysia taksih saé lan rukun kemawon. Nanging sasampunipun dipundamel Federasi punika, pasadherekan punika dados congkrah. Federasi Malaysia sampun ngawontenaken dekolonialisasi wewengkon Serawak lan North Borneo ingkang sapunika namanipun dados Sabah. Soekarno ingkang misuwur anti kaliyan kolonialisme dan imperialisme, prèsidhén Indonésia ing wekdal punika nganggep Federasi Malaysia minangka piranti imperialisme Inggris. Prèsidhén Soekarno boten rela kaliyan dekolonialisasi punika amargi boten jumbuh kaliyan ketentuan PBB babagan wewengkon Malaya, Sarawak, lan Sabah. Sasampunipun naté mereda ing wekdal Ordhe Ènggal, séntimén punika tuwuh malih ing abad kaping 21, ingkang dipunsebabaken amargi perselisihan pulitik budaya lan pulitik wewengkon, amargi punika babagan punika boten wonten gegayutanipun kaliyan séntimén anti-Melayu kados déné ingkang wonten ing Singapura lan Thailand.